**VZOREC POGODBE**

Javna agencija Republike Slovenije za spodbujanje podjetništva, inovativnosti, razvoja, investicij in turizma, Dimičeva ulica 13, 1000 Ljubljana, matična številka: 6283519000, davčna številka: 97712663, ki jo zastopa v.d. direktorja Tomaž Klemenc (v nadaljevanju »SPIRIT«)

in

Firma, sedež, MŠ, DŠ, zakoniti zastopnik (v nadaljevanju »upravljavec«)

sklepata

**POGODBA ZA UPRAVLJNJE**

**TRGOVINE s slovenskimi izdelki na razstavi EXPO Milano 2015**

1. člen

Pogodbeni stranki uvodoma ugotavljata, da je SPIRIT Slovenija, javna agencija koordinator in nosilec aktivnosti v imenu Republike Slovenija na svetovni razstavi EXPO Milano 2015. Na razstavnem prostoru oz. v slovenskem paviljonu v Milanu, v času razstave EXPO Milano 2015 je predviden tudi prostor za trgovino v kateri se bodo tržili slovenski izdelki. Od upravljavca se pri vzpostavitvi in upravljanju trgovine pričakuje intenzivno sodelovanje z naročnikom, dobro poznavanje slovenskih izdelkov in inovativni pristop pri upravljanju.

1. člen

Upravljavec pridobi v upravljanje trgovino na razstavnem prostoru EXPO Milano 2015 na podlagi Javnega povabila, ki je bilo objavljeno na spletni strani SPIRIT Slovenija, javna agencija [www.spritslovenia.si](http://www.spritslovenia.si) , dne \_\_\_\_\_\_\_\_\_\_\_\_\_.

Upravljavec bo zagotovil opremo trgovine na razstavnem prostoru EXPO Milano 2015 ter skladišča zunaj razstavnega prostora. Na prodajnih policah bo obvezno zagotovil prisotnost nabor izbranih izdelkov Priloge 6 te pogodbe. Ostale police bo zapolnil upravljavec trgovine s predhodno odobritvijo predlaganih skupin izdelkov s strani komisije za izbor.

1. člen

Trgovino s slovenskimi izdelki na razstavi EXPO Milano 2015 (v nadaljevanju »trgovina) mora delovati za namen trženja slovenskih izdelkov na razstavi EXPO Milano 2015 pod pogoji, ki jih določa ta pogodba in priloge k tej pogodbi:

1. Regulation No. 9 in Special Regulation No.13 (Priloga 1)
2. Guidelines Self Built Hygiene and Safety for Food Area (Version 2.0) (Priloga 2)
3. Food and Beverage Guide (Priloga 3)
4. PZI načrt tehnološke opreme prostora (Priloga 4)
5. Tloris in vizualizacija prostora (Priloga 5)
6. Nabor obveznih in potrjenih skupin slovenskih izdelkov (Priloga 6)
7. člen

Pogodba se sklepa za predvideno obdobje odprtja razstave od 1.4.2015 do 30.11.2015, pri čemer se dejavnost trgovine na razstavnem prostoru EXPO MILANO 2015 izvaja v času odprtja razstave EXPO, od 1.5.2015 do 30.10.2015.

Pridobitev upravljanja s trgovino zajema trženje slovenskih izdelkov, ki morajo ustrezati krovnemu sloganu »Slovenija ZELENA, AKTIVNA, ZDRAVA« in hkrati definirati specifičnost Slovenije, ki je predstavljena tudi na stalni razstavi EXPO Milano (izdelki iz slovenske kakovostne pitne vode, naravne mineralne vode, slovenski čebelji izdelki - Kranjska čebela, slovenske soline – izdelki iz soli, žita - ajda, izdelki za pohodništvo in kolesarstvo, ter merjenje črnega ogljika v zraku, suha roba, publikacije povezane s temami ipd.)

1. člen

Upravljavec zagotavlja, da so izdelki kakovostni, izdelani/pridelani v Sloveniji. Izbrane skupine izdelkov predstavljajo slovenske posebnosti. Pri vseh izdelkih se navaja dosledno navajati sledljivost - geografske oznake in oznaka EU na vidnem mestu.

Upravljavec zagotavlja, da bo dokončno opremil trgovino na razstavnem prostoru EXPO Milano 2015 ter poskrbel za skladiščenje prodajnih izdelkov zunaj razstavnega prostora. Zagotavlja, da bo na prodajnih policah bo obvezno prisoten nabor izbranih izdelkov iz priloge k pogodbi. Po zaključku razstave mora upravljavec izvesti demontažo vse opreme, ki jo bo namestil, do najkasneje 30. novembra 2015.

Upravljavec je seznanjen, da so lahko na policah trgovine le izdelki, ki jih predhodno potrdi komisija za izbor imenovana s strani generalne komisarke EXPO Milano 2015. Nabor izdelkov bo po potrebi posredovan tudi organizatorju EXPO.

Izdelki na prodajnih mestih morajo biti skladni s predloženo in potrjeno ponudbo.

1. člen

Upravljavec se zaveže, da bo za potrebe SPIRIT brezplačno pripravil 100 darilnih paketov v tržni vrednosti do 20 EUR, ki bodo vsebovali izdelke, ki ustrezajo krovnemu sloganu »Slovenija ZELENA, AKTIVNA, ZDRAVA« in bodo zajeli skupine izdelkov, ki se bodo pridajali v trgovini na razstavnem prostoru EXPO Milano.

1. člen

Končen nabor izdelkov za prodajo mora predhodno potrditi komisija za izbor imenovana s strani Generalne komisarke EXPO Milano 2015. Usklajen in potrjen seznam izdelkov za prodajo (vključno s skico/fotografijo ipd.), je priloga te pogodbe. Spremembe nabora izdelkov v prodaji so možne le s soglasjem komisije za izbor izdelkov, imenovane s strani Generalne komisarke EXPO Milano 2015.

1. člen

Upravljavec je dolžan voditi sprotno, popolno in verodostojno evidenco o količini in vrsti ter maloprodajni ceni proizvedenih in prodanih proizvodov, ki izhajajo iz predmeta te pogodbe. Upravljavec je dolžan voditi trgovino v skladu s tretjim členom te pogodbe in italijanskimi predpisi.

Upravljavec je SPIRIT in organizatorju EXPO dolžan omogočiti nadzor nad poslovanjem, ki se nanaša na izpolnjevanje te pogodbe, kot npr. pregled prodajnega mesta, vpogled v poslovno dokumentacijo, nadzor nad prodajo izdelkov ipd.

1. člen

Upravljavec mora v roku 10 delovnih dni po podpisu pogodbe predložiti finančno zavarovanje za dobro izvedbo pogodbenih obveznosti v višini 5.000,00 EUR (bančna garancija ali kavcijsko zavarovanje zavarovalnice ali menica ali denarni depozit).

SPIRIT lahko unovči finančno zavarovanje, če izvajalec kljub pisnemu opozorilu krši določila te pogodbe in/ali zahteve, ki izhajajo iz javnega povabila, ali če je neaktiven pri izvajanju dejavnosti v paviljonu.

1. člen

Pogodbeni stranki sta sporazumni, da je naročnik zagotovi upravljavcu prostor za trgovino v razstavnem paviljonu EXPO Milano 2015 in financiran stroške obratovanja (vodo, elektriko, internet, telefon in odvoz smeti).

Pogodbeni stranki sta sporazumni, da je upravljavec dolžan z inovativnim pristopom trženja promovirati Slovenijo in slovenske izdelke v skladu s stalno razstavo v slovenskem paviljonu na EXPO Milano 2015.

1. člen

Pogodbeni stranki soglašata, da lahko vsaka izmed pogodbenih strank odpove pogodbeno razmerje z odpovednim rokom 3 mesecev. Rok iz tega odstavka začne teči od prejema pisne odpovedi pogodbe s strani nasprotne stranke.

1. člen

SPIRIT lahko v primeru, ko upravljavec krši določila te pogodbe, brez odpovednega roka odstopi od te pogodbe in zahteva povračilo vse, zaradi kršitve pogodbe, nastale škode.

SPIRIT lahko odstopi od pogodbe tudi, če je zoper upravljavca začet postopek zaradi insolventnosti.

SPIRIT lahko unovči finančno zavarovanje tudi v primerih, ki so zajeti v tem členu.

1. člen

Pogodbeni stranki se dogovorita, da bosta pri izvrševanju pogodbenega razmerja ravnali kot dobra gospodarja, da bosta izvajali vse potrebne ukrepe za dosego namena pogodbe, ter da se bosta vzdržali ravnanj, s katerimi bi nasprotni stranki povzročili škodo.

1. člen

Pogodbeni stranki soglašata, da se bosta medsebojno obveščali o vseh zadevah, ki so pomembne za izvrševanje tega pogodbenega razmerja. Stranka, ki bi opustila to svojo dolžnost, je drugi pogodbeni stranki odgovorna za povračilo kakršnekoli škode, ki bi drugi stranki nastala kot posledica opustitve dolžnosti obveščanja.

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji javnega sektorja povzročena škoda ali je omogočena pridobitev nedovoljene koristi predstavniku organa, posredniku ali organizaciji iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. člen

Skrbnik pogodbe na strani upravljavca je \_\_\_\_\_\_\_\_\_\_\_\_\_\_\_, na strani SPIRIT pa \_\_\_\_\_\_\_\_\_\_\_\_\_\_\_\_\_\_\_\_\_.

1. člen

Pogodbeni stranki se dogovorita, da bosta morebitne spore iz te pogodbe reševala sporazumno, v nasprotnem primeru pa je za reševanje sporov pristojno stvarno pristojno sodišče v Ljubljani.

1. člen

V primeru, da med veljavnostjo te pogodbe nastanejo spremembe v statusu katere od pogodbenih strank, se vse obveznosti iz te pogodbe, ki se nanašajo na to pogodbeno stranko, prenesejo na njene pravne naslednike.

1. člen

Vsaka stranka lahko predlaga spremembe in dopolnitve te pogodbe in njenih prilog, ki so veljavne le, če so sklenjene v pisni obliki kot aneks k tej pogodbi.

1. člen

Pogodba začne veljati z dnem podpisa zadnje od pogodbenih strank.

1. člen

Pogodba je sklenjena v petih enakih izvodih, od katerih prejme SPIRIT štiri, upravljavec pa en izvod.

**UPRAVLAVEC TROGOVINE SPIRIT**

Tomaž Klemenc

v.d. direktor

V ……………….., dne ………….. V Ljubljani, dne ………………………..

Priloge k pogodbi:

1. Regulation No. 9 in Special Regulation No.13 (Priloga 1)
2. Guidelines Self Built Hygiene and Safety for Food Area (Version 2.0) (Priloga 2)
3. Food and Beverage Guide (Priloga 3)
4. PZI načrt tehnološke opreme prostora (Priloga 4)
5. Tloris in vizualizacija prostora (Priloga 5)
6. Potrjen nabor obveznih – iz stalne razstave in ostalih skupin slovenskih izdelkov (Priloga 6)